CELEX: 62020CN0486
Language: ro
Date: 2020-10-01 00:00:00
Title: Cauza C-486/20: Cerere de decizie preliminară introdusă de Ustavno sodišče Republike Slovenije (Slovenia) la 1 octombrie 2020 – Varuh človekovih pravic Republike Slovenije

30.11.2020   
            
            
               RO
            
            
               Jurnalul Oficial al Uniunii Europene
            
            
               C 414/24
            
         
      Cerere de decizie preliminară introdusă de Ustavno sodišče Republike Slovenije (Slovenia) la 1 octombrie 2020 – Varuh človekovih pravic Republike Slovenije
      (Cauza C-486/20)
      (2020/C 414/35)
      Limba de procedură: slovena
      
         Instanța de trimitere
      
      Ustavno sodišče Republike Slovenije
      
         Părțile din procedura principală
      
      
         Autorul sesizării: Varuh človekovih pravic Republike Slovenije
      
         Celelalte părți în procedură: Državni zbor Republike Slovenije, Vlada Republike Slovenije
      
         Întrebările preliminare
      
      
                  1)
               
               
                  Punctul 8 din anexa I la Directiva (UE) 2016/681 (1) este compatibil cu articolele 7 și 8, precum și cu articolul 52 alineatul (1) din Carta drepturilor fundamentale a Uniunii Europene, având în vedere împrejurarea că nu rezultă în mod clar dacă acesta include numai elementul de date referitor la faptul că persoana în cauză are statutul de client fidel sau include și alte date privind zborurile și rezervările cuprinse în programul pentru clienții fideli, ceea ce ar putea însemna că nu este respectată cerința de claritate și de precizie a normelor care afectează dreptul la respectarea vieții private și dreptul la protecția datelor cu caracter personal?
               
            
                  2)
               
               
                  Punctul 12 din anexa I la Directiva (UE) 2016/681 este compatibil cu articolele 7 și 8, precum și cu articolul 52 alineatul (1) din Carta drepturilor fundamentale a Uniunii Europene, având în vedere faptul că datele solicitate nu sunt indicate în mod detaliat și, în același timp, că punctul menționat din anexa I nu prevede limitări în ceea ce privește natura și întinderea datelor, ceea ce ar putea însemna că nu este respectată cerința de claritate și de precizie a normelor care afectează dreptul la respectarea vieții private și dreptul la protecția datelor cu caracter personal?
               
            
         (1)  Directiva (UE) 2016/681 a Parlamentului European și a Consiliului din 27 aprilie 2016 privind utilizarea datelor din registrul cu numele pasagerilor (PNR) pentru prevenirea, depistarea, investigarea și urmărirea penală a infracțiunilor de terorism și a infracțiunilor grave (JO 2016, L 119, p. 132).